15 iyundan ayrim hududlarda buyum bozorlari va ovqatlanish obyektlari faoliyati tiklanadi

Respublika maxsus komissiyasi qaroriga ko‘ra, 15 iyundan boshlab “yashil” va “sariq” hududlarda umumiy ovqatlanish obyektlari, maktabgacha ta’lim tashkilotlari va buyum bozorlari faoliyatiga muayyan shartlar асосидаruxsat berilmoqda.
Umumiy ovqatlanish obyektlari faoliyatini tashkil etishga qo‘yiladigan asosiy talablar sifatida quyidagilar belgilab qo‘yildi:
Maktabgacha ta’lim tashkilotlarida esa mashg‘ulotlarni 15 kishidan ortiq bo‘lmagan guruhlarda tashkil etish, binolarini doimiy ravishda dezinfeksiya qilish, ularga kirish-chiqish joylarini pirometrlar, antiseptik vositalar va dezinfeksion “to‘shak"lar bilan jihozlash, xodimlar tibbiy niqob va tibbiy qo‘lqoplardan foydalanishi va ijtimoiy masofani saqlashi; tana harorati 37 C va undan yuqori bo‘lgan yoki infeksiya alomatlari mavjud bo‘lgan xodim va tarbiyalanuvchilarning mashg‘ulotlarga kiritmaslik choralarini ko‘rish talab etiladi.

Buyum bozorlari ham yuqoridagi talablarga asosan dezinfeksiya qilinishi va keraklik vositalar bilan jihozlanishi, sotuvchilar va xaridorlar tibbiy niqob va tibbiy qo‘lqoplardan foydalanishi, va tana harorati 37 C va undan yuqori bo‘lgan, infeksiya alomatlari mavjud bo‘lgan va tibbiy niqobsiz fuqarolarni buyum bozorlari hududiga kiritmaslik choralarini ko‘rish talab etiladi.
Bundan tashqari karantin davrida muddati tugaydigan tibbiyot va farmatsevtika xodimlariga tegishli malaka toifasi berilganligi to‘g‘risidagi sertifikatlarning amal qilish muddati 1 oktyabrga qadar uzaytirildi.
Bunda, “qizil” hududlarda ushbu faoliyat turlari tiklanishiga ruxsat berilmaydi, hamda barcha hududlar uchun qator karantin choralari saqlanib qoladi.